b'\n_START_ARTICLE_\nParanoid (album)\n_START_SECTION_\nSalgstal\n_START_PARAGRAPH_\nUnderst\xc3\xb8ttet af succesen fra singlen "Paranoid" opn\xc3\xa5ede albummet placeringen som nummer et i Storbritannien. Udgivelsen i USA udskudt til januar 1971, da Black Sabbath-albummet stadig var p\xc3\xa5 de amerikanske hitlister. I marts 1971 n\xc3\xa5ede Paranoid top ti i USA, og har siden opn\xc3\xa5et at s\xc3\xa6lge fire millioner eksemplarer alene i Amerika, selv om det sj\xc3\xa6ldent spilles i radioprogrammerne.\n_START_SECTION_\nAnmeldelser og kritik\n_START_PARAGRAPH_\nOgs\xc3\xa5 dette album blev st\xc3\xa6rkt kritiseret af samtidens anmeldere, men senere kritikere, bl.a. Steve Huey fra All Music Guide, har betegnet Paranoid " som et af de st\xc3\xb8rste og mest indflydelsesrige heavy metal-albums til dato", som "definerede heavy metals lyd og stil mere end nogen anden plade i rockmusikkens historie." Paranoid og dets salgssucces gjorde det muligt for bandet at turnere i USA for f\xc3\xb8rste gang, i december 1970, hvilket yderligere promoverede salget af albummets anden single "Iron Man". Selv om singlen ikke n\xc3\xa5ede top 40, er Iron Man forblevet en af Black Sabbaths mest popul\xc3\xa6re sange, ligesom det var deres h\xc3\xb8jest placerede single i USA indtil "Psycho Man" fra 1998.'